Vyf liggame by Virginia-myn gevindArgieffoto (Foto: Tracey Adams/African News Agency/ANA) Vyf liggame is met koeëlwonde by ŉ myn in die Virginia-omgewing in die Vrystaat gekry. Volgens kapt. Stephen Thakeng, polisiewoordvoerder, is die polisie Dinsdag net voor 13:00 in kennis gestel van die liggame op die mynperseel. “Die motief vir die moorde is nog nie bekend nie en daar word na verdagtes gesoek. Voorlopige ondersoeke dui daarop dat al die slagoffers op teregstellingwyse doodgeskiet is.” Een van die slagoffers was ŉ Mosambiekse burger. Hy is deur sy broer wat in Thabong, Welkom, woon uitgeken. Die polisie ondersoek vyf sake van moord.